Магазин за играчки

Един ден, докато Иванчо скучаеше в училище, вниманието му беше привлечено от рекламна брушура на новия магазин за играчки в града. Докато я разглеждаше, Иванчо си хареса няколко много интересни играчки. Но когато той реши да провери цената им, видя, че части от брошурата бяха надраскани и нечетливи. В крайна сметка успя да разбере всички цени на играчки в магазина, но не и коя цена на коя играчка съответства.

Иванчо много иска да отиде до магазина, но не иска да носи повече пари от необходимото. Помогнете му, като напишете програма **toys**, която намира минималната сума, която трябва да вземе със себе си, за да е сигурен че ще може да купи всички избрани играчки.

**Вход**: Първият ред на входния файл **toys.in** ще съдържа две числа **N** и **M** - съответно броя играчки, които Иванчо си е избрал и броя играчки в магазина.

Следващият ред ще съдържа N числа **Ci** - колко бройки от i-тата играчка иска да купи Иванчо.

Следващият ред ще съдържа M числа **Pj** - цените на всички играчки в магазина, в разбъркан ред.

**Изход**: В изходния файл **toys.out** трябва да се изведе едно единствено число - търсената сума пари.

**Ограничения**:

N ≤ M ≤ 5000

1 ≤ Ci ≤ N

1 ≤ Pj < М

Ограничение за време: 0.2 сек.

Ограничение за памет: 256 MiB.

**Забележка**: Четенето от файл и печатането във файл става като добавите оператор за това. Можете да използвате оператор *freopen* като включите библиотека *cstdio* и добавите следните два реда в началото на *main* функцията си:

*freopen ("toys.in", "r", stdin);*

*freopen ("toys.out", "w" , stdout);*

Брой предварителни тестове: 4

Брой финални тестове: 10

**Примерен тест**:

|  |  |
| --- | --- |
| toys.in | toys.out |
| 3 6  1 2 1  1 2 3 4 5 6 | 21 |